Rikunarita-ORG/Wikinium huggingface dataset:
# ஹியூகோ விருது

| ஹியூகோ விருது |
| --- |
| 1991 ஹியூகோ விருது ஏவூர்திக் கோப்பை |
| விளக்கம் | முந்தைய ஆண்டின் சிறந்த அறிவியல்புனைவு மற்றும் கனவுருப்புனைவு படைப்புகள் |
| வழங்குபவர் | உலக அறிவியல் புனைவு சமூகம் |
| முதலில் வழங்கப்பட்டது | 1953 |
| இணையதளம் | thehugoawards.org |

**ஹியூகோ விருதுகள்**, ஒவ்வோராண்டும் அறிவியல் புனைவு மற்றும் கனவுருப்புனைவுப் படைப்புகளுக்கு வழங்கப்பெறும் விருதுகளாகும்; இவை விருது வழங்கப்படும் ஆண்டுக்கு முந்தைய ஆண்டில் வெளியிடப்பட்ட படைப்புகளுக்கு தரப்படுகின்றன. இவ்விருதுகள் "ஹியூகோ கெர்ன்ஸ்பாக்" என்பவரைப் பெயர் மூலமாகக் கொண்டு வழங்கப்படுகின்றன; இவர் "அமேசிங் ஸ்டோரிஸ்" எனப்படும் முன்னோடி அறிவியல் புனைவு பத்திரிகையின் தோற்றுவிப்பாளர் ஆவார். இவ்விருதுகள், 1992-ஆம் ஆண்டுவரை "அறிவியல் புனைவு சாதனை விருதுகள்" என்று அலுவல்பூர்வமாக அழைக்கப்பட்டு வந்தன. இவை உலக அறிவியல் புனைவு சமூகத்தால் அமைக்கப்பட்டு, "உலக அறிவியல் புனைவு கூட்டரங்கத்தில்" ஒவ்வோராண்டும் வழங்கப்பட்டு வருகின்றன. இவ்விருதுகள் முதன்முதலில் 1953-ஆம் ஆண்டு நடைபெற்ற 11-வது உலக அறிவியல் புனைவு கூட்டரங்கில் வழங்கப்பெற்றன. தற்போது இவ்விருதுகள் 12-க்கும் மேற்பட்ட பிரிவுகளில் வழங்கப்படுகின்றன; எழுத்து மற்றும் நாடக வடிவுகள் இதில் அடங்கும்.
# சான்டா குரூசு தெ டெனிரீஃபே

| சான்டா குரூசு தெ டெனெரீஃப் |
| --- |
| நகராட்சி |
| மேலிருந்து, இடதிலிருந்து வலதாக: இக்லேசியா மாத்ரிசு தெ லா கான்செப்சியோன், மெர்கேடோ நியூஸ்த்ரா செனோரா தெ ஆபிரிக்கா, புயுன்ட்டே செர்ரடோர், டாரெசு தெ சான்டா குரூசு, நகரின் அகண்ட விரிகாட்சி, ஆடிட்டோரியோ தெ டெனெரீஃப், பிளாயா தெ லாசு டெரெசிடாசு மற்றும் பிளாசா தெ எசுப்பானா. |
|  கொடி சின்னம் |
| அடைபெயர்(கள்): *"லா காபிடல் சிச்சாரெரா"*, *"லா காபிடல் டினெர்பினா"*, *"லா காபிடல் சான்டாகுரூசெரா"*, *"அத்திலாந்திக்கின் சிட்னி"*. |
| நாடு | எசுப்பானியா |
| தன்னாட்சி சமூகம் | கேனரி தீவுகள் |
| மாநிலம் | சான்டா குரூசு தெ டெனெரீஃப் |
| தீவு | டெனெரீஃப் |
| நிறுவனம் | 3 மே 1494, *"ரியல் தெ லா சான்டா குரூசு"* என நிறுவப்பட்டது |
| பரப்பளவு |
|  • நகராட்சி | 150.56 km2 (58.13 sq mi) |
| ஏற்றம் | 4 m (13 ft) |
| மக்கள்தொகை  (2013) |
|  • நகராட்சி | 2,06,593 |
|  • அடர்த்தி | 1,400/km2 (3,600/sq mi) |
|  • நகர்ப்புறம் | 5,38,000 |
| இனங்கள் | **Santacrucero, raChicharrero, ra** |
| நேர வலயம் | மேற்கு ஐரோப்பிய நேரம் |
|  • கோடை (பசேநே) | மேற்கு ஐரோப்பிய கோடைக்கால நேரம் |
| அஞ்சல் குறியீடு | 38001-38010 |
| அழைப்புக் குறியீடு | [(+34 922 + 6 எண்கள்)] |
| மொழிகள் | எசுப்பானியம் |
| இணையதளம் | அதிகாரப்பூர்வ இணையதளம் |

**சான்டா குரூசு தெ டெனெரீஃப்** (*Santa Cruz de Tenerife*) அல்லது வழமையாக **சான்டா குரூசு** எனச் சுருக்கமாக அழைக்கப்படும் நகரம் (லாசு பல்மாசுடன் இணைந்து) கேனரித் தீவுகளின் தலைநகரமாகவும் சான்டா குரூசு தெ டெனெரீஃப் மாநிலத்தின் தலைநகரமாகவும் டெனெரீப் தீவின் தலைநகரமாகவும் உள்ளது. சான்டா குரூசின் மக்கள்தொகை 206,593 (2013) ஆகும். சான்டா குரூசு பெரும் நகரிய மண்டலம் நகர எல்லைகளுக்கு அப்பால் விரிந்துள்ளது; இதன் மக்கள்தொகை 507,306 ஆகும். மேனரித் தீவுகளில் உள்ள நகரங்களில் சான்டா குரூசு இரண்டாவது பெரிய நகரமாகும். டெனெரீஃப் தீவின் முதன்மை நகரமாக விளங்கும் சான்டா குரூசின் மக்கள்தொகை தீவின் மக்கள்தொகையில் பாதியாகும்.

2012இல், பிரித்தானிய செய்தித்தாள் *தி கார்டியன்* வாழ்வதற்கு சிறப்பான உலகின் ஐந்து இடங்களில் ஒன்றாக சான்டா குரூசை தெரிந்தெடுத்துள்ளது.

## மேற்சான்றுகள்

## வெளி இணைப்புகள்

விக்கிமீடியா பொதுவகத்தில்,
 Santa Cruz de Tenerife
என்பதில் ஊடகங்கள் உள்ளன.

* விக்கிச்செலவில் செலவு வழிகாட்டி: Santa Cruz de Tenerife
* "Santa Cruz de Tenerife". *பிரித்தானிக்கா கலைக்களஞ்சியம்* (11th). (1911).
# லிகூரியன் கடல்

லிகூரியன் கடல்
**லிகூரியன் கடல்** (Ligurian Sea) என்பது மத்தியதரைக்கடலில் அமைந்துள்ள ஒரு கடல் ஆகும். இக்கடல் இத்தாலியன் ரிவேரியாவிற்கும் கோர்சிகா தீவிற்கும் இடையில் அமைந்துள்ளது. இந்தோ ஐரோப்பிய இனத்தவர்களான லிகூர்ஸ் எனப்படும் மக்கள் குழுவில் இருந்தே இக்கடலுக்கான பெயர் இடப்பட்டது. இக்கடலின் எல்லைகளாக இத்தாலி, பிரான்சு, மற்றும் பிரான்சின் 18 பிராந்தியங்களில் ஒன்றான கோர்சிகாதீவு ஆகியவை விளங்குகின்றன. அத்துடன் இக்கடலின் கிழக்கு எல்லையில் திர்ரேனியக் கடல் அமைந்துள்ளது. இக்கடலின் வடமேற்குக் க்ரை இயற்கை அழகும், தகுந்த காலநிலையையும் கொண்டுள்ளது. ஆர்னோ எனும் ஆறு இக்கடலில் கலக்கும் ஆறுகளில் முக்கியத்துவம் வாய்ந்தது ஆகும்.

## மேற்கோள்கள்
# ஐக்கிய நாடுகள் பொறுப்பாட்சி மன்றம்

ஐக்கிய நாடுகள் பொறுப்பாட்சி மன்றம்| ஐநா பொறுப்பாட்சி மன்றத்தின் அரங்கம், ஐநா தலைமையகம், நியூ யார்க் |
| நிறுவப்பட்டது | 1945 |
| வகை | முதன்மை அங்கம் |
| சட்டப்படி நிலை | செயற்பாட்டிலில்லை(As of 1994) |
| இணையதளம் |  |

உலகம் 1945 ஆண்டில், ஐநா பொறுப்பில் இருந்த பகுதிகள் பச்சை வண்ணத்தில்
உலகம் 2000 ஆண்டில், எந்தப் பகுதியும் ஐநா பொறுப்பில் இல்லை
ஐக்கிய நாடுகள் முறைமையின் ஐந்து அங்கங்களில் ஒன்றான**ஐக்கிய நாடுகள் பொறுப்பாட்சி மன்றம்** (United Nations Trusteeship Council) ஐக்கிய நாடுகளின் பொறுப்பில் விடப்பட்ட நாடு/பகுதிகளை பன்னாட்டு அமைதி மற்றும் பாதுக்காப்பினையும் அப்பகுதி மக்களின் நலனையும் கருத்தில் கொண்டும் நிர்வகிக்க ஏற்படுத்தப்பட்டது. பொறுப்பாட்சிப் பகுதிகள் பெரும்பாலன முன்னாள் உலக நாடுகள் சங்கப் பொறுப்பில் இருந்தவை அல்லது இரண்டாம் உலகப் போருக்குப் பிறகு தோற்கடிக்கப்பட்ட நாடுகளாகும். இவற்றில் சில தற்போது விடுதலை பெற்றன அல்லது தன்னாட்சி அடைந்து விட்டன; சில அடுத்துள்ள நாடுகளுடன் இணைந்து கொண்டன. கடைசியாக பசிபிக் பெருங்கடல் பகுதியில் ஐநா பொறுப்பாட்சியில் இருந்த பலாவு தன்னாட்சி பெற்று 1994ஆம் ஆண்டு ஐநாவின் உறுப்பினர் நாடாக இணைந்தது.

## வெளியிணைப்புகள்

* பொதுவகத்தில் ஐக்கிய நாடுகள் பொறுப்பாட்சி மன்றம் தொடர்பாக ஊடகக் கோப்புகள் உள்ளன.
* ஐநா பொறுப்பாட்சி மன்றத்தின் முகப்புப் பக்கம்
* ஐநா குடியேற்ற நீக்கப் பக்கம்